《寄黄端冕时从张丞相幕中》
宋代·陈长方

三年不相面，思君夕十起。
君趋大江东，此情随逝水。
仲尼方过宋，亦主司城子。
欲行平生言，讵知不由此。
男儿一语契，发轫见千里。
崎岖马迹间，输诚劳舌齿。
浩歌归去来，长剑无须倚。

作者简介：（1108—1148）宋福州长乐人，字齐之。人称唯室先生。陈侁子。高宗绍兴八年进士。为江阴军学教授，寓吴中，师从王蘋，隐居乡里，闭户研究经史，以教学者。其学主直指以开人心，使学者归于自得。有《步里客谈》、《尚书传》、《春秋传》、《礼记传》、《两汉论》、《唐论》、《唯室集》等。